Rand op laagste vlak in 11 maande | Netwerk24
Rand op laagste vlak in 11 maande
Die rand het Maandagmiddag tot 'n nuwe laagtepunt die afgelope elf maande verswak weens politieke onsekerheid en die swak ekonomiese vooruitsig.
Die rand het verlede Maandag op R14,92 teen die dollar gesluit. Dit is nou op R15,28.
Die onsekerheid oor die kans van 'n oplossing vir die twis oor handel tussen Amerika en China het tot die verdere verswakking bygedra.
Die rand het gedurende die dag sy swakste vlak van R15,45 bereik, wat 'n nuwe elf-maande-laagtepunt is.
Die rand het verlede Maandag op R14,92 gesluit en het Woensdag verlede week gedurende die dag tot sy swakste vlak in elf maande van R15,31 verswak.
Teen 18:30 Maandag het die rand op R15,28 verhandel, wat volgens Investing.com net 3c swakker as die vorige sluitingsprys was.
Warrick Butler, hoof-valutahandelaar van Standard Bank, het in 'n nuusbrief gesê die rand mik in die onmiddellike toekoms na R15,69, wat 2018 se swakste vlak was.
"Wisselvalligheid het skerp toegeneem die afgelope drie weke en die rand is nou amptelik die swakste geldeenheid wêreldwyd sedert die gemors middel Julie begin het," het hy gesê.
Dit is in verwysing na baie negatiewe plaaslike nuus sedertdien. Dit sluit Eskom se groot skuldlas en internasionale kredietgraderingsagentskappe se reaksie daarop in. – Reuters, bygewerk